Coronavirus: Actorul Benedict Cumberbatch crede că a fost pacientul zero.
Benedict Cumberbatch crede că a fost pacientul zero. El s-a îmbolnăvit la finalul lui 2019, după o vizită în Africa de Sud. Britanicul este cunoscut pentru rolurile din "12 Years a Slave", "The Imitation Game" sau "1917".
Actorul Benedict Cumberbatch a fost foarte bolnav la finalul anului 2019, după ce a vizitat Africa de Sud. El crede că a luat parte la răspândirea coronavirusului în întreaga lume, înainte de a fi confirmate primele cazuri, relatează MSN Entertainment."Am fost incredibil de bolnav, până în punctul în care, atunci când toată nebunia cu Covid a apărut, mi-am zis că am fost pacientul zero", a declarat actorul într-un interviu pentru The Independent.În timpul pandemiei, Cumberbatch a donat 12.000 de lire sterline pentru spitale.În vârstă de 44 de ani, Benedict Cumberbatch a fost nominalizat în 2014 la Premiul Oscar pentru "cel mai bun actor", datorită rolului din "The Imitation Game". Britanicul mai este cunoscut pentru rolurile din "12 Years a Slave", "1917" sau pentru portretizarea lui Doctor Strange în Universul Cinematic Marvel.